ເນື້ອໃນ

# ຟັງຊັນ DDB [VBA]

ສົ່ງຄືນຄ່າເສື່ອມລາຄາຂອງຊັບສິນສຳລັບໄລຍະເວລາທີ່ລະບຸ ໂດຍໃຊ້ວິທີການຍອດຫຼຸດລົງທະວີຄູນ (arithmetic-declining method).

ຄ່າຄົງທີ່, ຟັງຊັນ ຫຼື ອັອບເຈັກນີ້ຈະຖືກເປີດໃຊ້ດ້ວຍຄຳສັ່ງ Option VBASupport 1 ທີ່ວາງໄວ້ກ່ອນລະຫັດໂປຣແກຣມໃນໂມດູນ.

### ໄວຍາກອນ:

    DDB(Cost As Double, Salvage As Double, Life as Double, Period as Double, [Factor as Variant])

### ປະເພດຄ່າທີ່ສົ່ງກັບ:

Double

### ພາຣາມິເຕີ:

ຕົ້ນທຶນ (Cost) ແມ່ນລາຄາເລີ່ມຕົ້ນຂອງຊັບສິນ.

ລາຄາຊາກ (Salvage) ແມ່ນມູນຄ່າຂອງຊັບສິນເມື່ອໝົດອາຍຸການໃຊ້ງານ.

ອາຍຸການໃຊ້ງານ (Life) ແມ່ນຈຳນວນໄລຍະເວລາ (ຕົວຢ່າງ: ປີ ຫຼື ເດືອນ) ທີ່ກຳນົດວ່າຈະໃຊ້ຊັບສິນໄດ້ດົນປານໃດ.

ງວດ (Period) ແມ່ນໄລຍະເວລາທີ່ຕ້ອງການຄິດໄລ່ມູນຄ່າ.

ຕົວຄູນ (Factor) (ທາງເລືອກ) ແມ່ນຕົວຄູນທີ່ເຮັດໃຫ້ຄ່າເສື່ອມລາຄາຫຼຸດລົງ. ຖ້າບໍ່ໃສ່ຄ່າ, ຄ່າເລີ່ມຕົ້ນແມ່ນ 2.

ໃຊ້ວິທີການຄິດໄລ່ຄ່າເສື່ອມລາຄານີ້ ຫາກທ່ານຕ້ອງການຄ່າເສື່ອມໃນເບື້ອງຕົ້ນທີ່ສູງກວ່າການຄິດໄລ່ແບບເສັ້ນຊື່. ຄ່າເສື່ອມຈະຫຼຸດລົງໃນແຕ່ລະງວດ ແລະ ມັກໃຊ້ກັບຊັບສິນທີ່ມູນຄ່າຫຼຸດລົງໄວຫຼັງຈາກຊື້ (ຕົວຢ່າງ: ພາຫະນະ, ຄອມພິວເຕີ). ກະລຸນາຮັບຊາບວ່າ ມູນຄ່າຕາມບັນຊີຈະບໍ່ເປັນສູນດ້ວຍການຄິດໄລ່ປະເພດນີ້.

### ລະຫັດຂໍ້ຜິດພາດ:

5 ການເອີ້ນໃຊ້ໂປຣຊີເຈີບໍ່ຖືກຕ້ອງ

### ຕົວຢ່າງ:

    Sub ExampleDDB
     Dim ddb_yr1 As Double
     ddb_yr1 = DDB(75000,1,60,12,2)
     Print ddb_yr1 ' ສົ່ງຄືນ 1,721.81 ຫົວໜ່ວຍເງິນຕາ.
    End Sub

ຫົວຂໍ້ທີ່ກ່ຽວຂ້ອງ

ຟັງຊັນ DDB ໃນ CALC

ຟັງຊັນການເງິນຂອງ VBA