ເນື້ອໃນ

# ການວາງຕຳແໜ່ງວັດຖຸ

ວັດຖຸ ເຊັ່ນ ຮູບພາບ ຫຼື ກອບ, ຖືກວາງຕຳແໜ່ງໄວ້ໃນເອກະສານໂດຍໃຊ້ຈຸດຢຶດທີ່ຕິດກັບອົງປະກອບອື່ນ.

ຈຸດຢຶດກຳນົດຈຸດອ້າງອີງສຳລັບວັດຖຸ. ຈຸດອ້າງອີງອາດຈະເປັນໜ້າ ຫຼື ກອບທີ່ວັດຖຸນັ້ນຢູ່, ຫຍໍ້ໜ້າ, ຫຼື ແມ່ນແຕ່ຕົວອັກສອນ. ວັດຖຸໜຶ່ງຈະມີຈຸດຢຶດສະເໝີ.

ຈຸດຢຶດຈະຍ້າຍໄປຕາມອົງປະກອບທີ່ມັນຕິດຢູ່ນຳໃນຂະນະທີ່ເອກະສານຖືກແກ້ໄຂ. ວັດຖຸຈະຮັກສາຕຳແໜ່ງຂອງມັນທຽບກັບຈຸດອ້າງອີງທີ່ກຳນົດໂດຍຈຸດຢຶດຂອງມັນ, ດັ່ງນັ້ນ ເມື່ອໃດກໍຕາມທີ່ຈຸດອ້າງອີງຍ້າຍ ຫຼື ປ່ຽນແປງ, ວັດຖຸກໍຈະຍ້າຍໄປຕາມນັ້ນ.

ຕົວເລືອກການຢຶດຕໍ່ໄປນີ້ມີໃຫ້ໃຊ້ງານ:

ການຢຶດ | ຜົນກະທົບ
--- | ---
ເປັນຕົວອັກສອນ | ຢຶດວັດຖຸທີ່ເລືອກໄວ້ເປັນຕົວອັກສອນໃນຂໍ້ຄວາມປັດຈຸບັນ. ຖ້າຄວາມສູງຂອງວັດຖຸທີ່ເລືອກໃຫຍ່ກວ່າຂະໜາດຕົວອັກສອນປັດຈຸບັນ, ຄວາມສູງຂອງແຖວທີ່ມີວັດຖຸນັ້ນຢູ່ຈະເພີ່ມຂຶ້ນ. ເພື່ອຈັດຮູບພາບໄວ້ກາງໜ້າ HTML, ໃຫ້ແຊກຮູບພາບ, ຢຶດມັນໄວ້ "ເປັນຕົວອັກສອນ", ຈາກນັ້ນຈັດຫຍໍ້ໜ້າໄວ້ກາງ.
ໃສ່ຕົວອັກສອນ | ຢຶດວັດຖຸທີ່ເລືອກໃສ່ກັບຫຍໍ້ໜ້າທີ່ມີຕົວອັກສອນທີ່ຈຸດຢຶດຕິດຢູ່. ຈຸດອ້າງອີງສຳລັບວັດຖຸແມ່ນຈຸດເລີ່ມຕົ້ນຂອງຫຍໍ້ໜ້າທີ່ມີຕົວອັກສອນນັ້ນ. ຕົວຢ່າງ, ຖ້າທ່ານແຍກຫຍໍ້ໜ້າຢູ່ຈຸດກ່ອນຈຸດຢຶດ, ຈຸດອ້າງອີງຈະຍ້າຍໄປທີ່ຈຸດເລີ່ມຕົ້ນຂອງຫຍໍ້ໜ້າໃໝ່ ແລະ ວັດຖຸຈະຍ້າຍໄປຕາມຈຸດນັ້ນ. ຖ້າທ່ານລວມຫຍໍ້ໜ້າເຂົ້າກັບຫຍໍ້ໜ້າກ່ອນໜ້າ, ຈຸດອ້າງອີງຈະຍ້າຍໄປທີ່ຈຸດເລີ່ມຕົ້ນຂອງຫຍໍ້ໜ້າທີ່ລວມແລ້ວ ແລະ ວັດຖຸກໍຈະຍ້າຍໄປຢູ່ຕຳແໜ່ງທີ່ທຽບກັບຈຸດນັ້ນ.
ໃສ່ຫຍໍ້ໜ້າ | ຢຶດວັດຖຸທີ່ເລືອກໃສ່ກັບຫຍໍ້ໜ້າປັດຈຸບັນ.
ໃສ່ໜ້າ | ຢຶດວັດຖຸທີ່ເລືອກໃສ່ກັບໜ້າປັດຈຸບັນ.
ໃສ່ກອບ | ຢຶດວັດຖຸທີ່ເລືອກໃສ່ກັບກອບທີ່ຢູ່ອ້ອມຮອບ.

ວັດຖຸສາມາດວາງຕຳແໜ່ງໄດ້ສະເພາະໃນໜ້າທີ່ມີຈຸດຢຶດຂອງມັນຕັ້ງຢູ່ເທົ່ານັ້ນ.

## ການຍ້າຍຈຸດຢຶດ

ເມື່ອທ່ານແຊກຮູບຊົງ, ກ່ອງຂໍ້ຄວາມ, ວັດຖຸ OLE, ຮູບພາບ, ຫຼື ກອບ ໃນເອກະສານຂອງທ່ານ, ໄອຄອນຈຸດຢຶດຈະປາກົດຂຶ້ນບ່ອນທີ່ວັດຖຸນັ້ນຖືກຢຶດໄວ້. ທ່ານສາມາດຍ້າຍຈຸດຢຶດ ຫຼື ວາງຕຳແໜ່ງວັດຖຸທຽບກັບຈຸດອ້າງອີງຂອງຈຸດຢຶດໄດ້ໂດຍການລາກວັດຖຸ (ໂດຍຄຳນຶງເຖິງຂໍ້ຈຳກັດອື່ນໆຂອງວັດຖຸນຳ).

## ການປ່ຽນຈຸດຢຶດ

ເພື່ອປ່ຽນຕົວເລືອກການຢຶດຂອງວັດຖຸ, ໃຫ້ຄລິກຂວາໃສ່ວັດຖຸ, ແລ້ວເລືອກຕົວເລືອກຈາກເມນູຍ່ອຍ ຈຸດຢຶດ.

ຫົວຂໍ້ທີ່ກ່ຽວຂ້ອງ

ການແຊກ, ການແກ້ໄຂ, ແລະ ການເຊື່ອມໂຍງກອບ